PÁLYÁZATI FELHÍVÁS 

Önkormányzati ingatlan bérbeadására
Zalakaros Város Önkormányzata Zalakaros Város Önkormányzata Képviselő-testületének az Önkormányzat vagyonáról, vagyongazdálkodás és vagyonhasznosítás szabályairól szóló 14/2014. (IV.21.) rendelete és ………. számú határozata alapján a következő pályázati felhívást teszi közzé:

1. A pályázatot kiíró neve, székhelye: 
Zalakaros Város Önkormányzata 8749 Zalakaros, Gyógyfürdő tér 1.
Telefonszám: 06-93/340-100
2. A pályázat célja: 
Zalakaros, 293 hrsz.-ú önkormányzati ingatlan É-i telekrészének bérbeadása.

3. A pályázat jellege: 
A pályázat nyilvános.

4. Pályáztatásra kerülő ingatlan: 
Zalakaros, 293 hrsz.-ú ingatlan É-i részéből a domborzati viszonyok figyelembevételével a mellékelt helyszínrajz alapján 1.000 m2 nagyságú területrész képezi a jelenlegi pályázati kiírás tárgyát. 
5. Bérleti szerződés időtartama: 

    2021. július 01.- 2024. szeptember 30. (minden évben július 1. és szeptember 30. között)
6. A használatra alkalmassá tételéhez szükséges - a leendő bérlő által saját költségen elvégzendő – építési munkák:
A hasznosításhoz szükséges tereprendezési munkák végzése. A leendő bérlő ezen költségei a bérleti díjba nem számolhatók be.
7. pályázat benyújtásra jogosultak:

   természetes személy, jogi személy, 

8. Induló bérleti díj:

Bruttó 450.000,- Ft/hó.
9. A pályázati ajánlat benyújtásának módja: 

Az ajánlatok benyújthatók személyesen, vagy postai úton. Az ajánlatok zárt borítékban, 2 példányban kell benyújtani, melyből egy példányt minden oldalát aláírva és „eredeti” megjelöléssel kell ellátni. A borítékon kizárólag a következő szövegrészt kérjük feltüntetni: „Pályázati ajánlat a Zalakaros 293 hrsz.-ú ingatlan bérbevétele”. A boríték semmilyen utalást ne tartalmazzon az ajánlattevő személyére vonatkozóan! 
10. Garanciális feltételek:

     A szerződés hatályba lépésének feltétele:

        -  a tárgyévi bérleti díj előre megfizetése

        - hulladékszállítási szerződés megléte

     Rendkívüli szerződésbontási feltételek:
       - köztisztasági szabályok megsértése

       - közrend, közbiztonság megsértése

11. Jogi feltételek:

- A pályázatnak tartalmaznia kell, a pályázó nevét, címét a tevékenység folytatására feljogosító engedély másolatát (amennyiben releváns, nyilatkozatot arról, hogy a bérleti díjat kivéve a pályázat egyéb feltételeit elfogadja-e.

- a pályázati ajánlatnak tartalmaznia kell az ajánlattevő részletes nyilatkozatát, így különösen: 

a / a pályázati felhívás feltételeinek elfogadásáról;

b/ az ellenszolgáltatás teljesítésére vonatkozó kötelezettség vállalásról;

c/ igazolást arról, hogy a pályázónak nincs köztartozása, nem áll csőd, végelszámolási, felszámolási eljárás alatt – ez kizáró ok

d/ igazolást arról, hogy nincs egyéb tartozása, ezek igazolása NAV, stb,

- gazdasági társaságok képviselői egy hónapnál nem régebbi cégkivonatot és aláírási címpéldányt természetes személyek érvényes személyi igazolvány hiteles másolatát kötelesek csatolni.

f/ nyilatkozat a bérbe venni kívánt terület nagyságáról és hasznosításáról 

12.A pályázati ajánlat benyújtásának határideje: 2020. augusztus. 28. 900
A Pályázat akkor minősül határidőre benyújtottnak, ha az ajánlattételi határidő lejártáig a megadott címre beérkezik. Az ajánlatok felbontásánál az ajánlattevők, valamint az általuk meghívott személyek lehetnek jelen. 

13. A pályázati ajánlatok érvénytelensége:

Az ajánlatok bontását követően megállapításra kerül, hogy mely ajánlatok érvényesek és melyek érvénytelenek. 

Érvénytelen az ajánlat, ha:

· az ajánlatot a benyújtásra meghatározott határidő eltelte után nyújtották be

· az ajánlat nem felel meg a pályázati kiírás alaki és tartalmi feltételeinek, 

· a pályázati felhívásban megadott induló árnál alacsonyabb összegű ajánlati árat tartalmaz,

· az ajánlati felhívásban meghatározott mellékleteket nem tartalmazza.

· olyan ajánlattevő nyújtotta be, amelyik nem jogosult részt venni a pályázaton.

A pályázati felhívásnak nem megfelelő, hiányos pályázat esetén a pályázót a pályázat benyújtását követő 5 napon belül a kiíró hiánypótlásra szólítja fel. Hiánypótlásra csak egyszer, a felszólítás kézhezvételétől számított 3 napon belül van lehetőség. A pályázatbefogadás időpontjának a pályázati felhívásnak hiánytalanul megfelelő pályázat - hiánypótlási felhívás esetén a teljes körű hiánypótlás - beérkezésének időpontját kell tekinteni.

14. A pályázat benyújtásának helye: 

Zalakarosi Közös Önkormányzati Hivatal 8749 Zalakaros, Gyógyfürdő tér 1.

15. A pályázatok bontásának helye, időpontja: 2020. augusztus. 28. 900
16. Pályázatok elbírálása: 

Zalakaros Város Önkormányzata Képviselő-testületének az az Önkormányzat vagyonáról, vagyongazdálkodás és vagyonhasznosítás szabályairól szóló 14/2014. (IV.21.) rendelete és ………számú határozata alapján a beérkezett ajánlatokat Zalakaros Város Önkormányzatának Képviselő-testülete bírálja el, az ajánlati kötöttség időtartamán belüli ülésén. 
-A pályázatot az az ajánlattevő nyeri meg, akinek az ajánlata megfelel a pályázati kiírás tartalmi feltételeinek, (jogi és egyéb feltételeknek), továbbá aki a bérleti díj tekintetében a legkedvezőbb ajánlatot adja.
A pályázatot elnyert ajánlattevővel az ajánlat elbírálásától számított 15 napon belül szerződést kell kötni. A szerződéskötési határidőnek a pályázatot elnyerő részéről történő elmulasztása esetén a szerződést a következő legjobbnak ítélt ajánlattevővel lehet megkötni, amennyiben ez az ajánlat is megfelel a pályázati kiírás feltételeinek. Ha a szerződés ebben az esetben sem jön létre, az ingatlan tekintetében új pályázatot kell kiírni, egyéb esetben a harmadik legjobb ajánlattevővel lehet szerződést kötni 

17. Az eredményhirdetés módja:
A pályázókat a döntést követően a kiíró írásban értesíti az elbírálás eredményéről. A nyertes pályázót az elbírálásról szóló levélben tájékoztatjuk a bérleti szerződés megkötésének időpontjáról.

Az ajánlattevők az ajánlatukhoz az elbírálástól számított 30 napig kötve vannak. A győztes pályázó az eredményhirdetéstől számított 15 napon belül köteles megkötni a bérleti szerződést. Amennyiben a bérleti szerződés 15 napon belül a győztes pályázónak, illetve a következő legjobb ajánlattevőnek felróható okból nem jön létre, úgy a pályázat kiírója a következő legjobbnak ítélt ajánlattevővel megkötheti az bérleti szerződést, illetve új pályázatot írhat ki. A bérleti szerződést az önkormányzat készíti elő.

18. A pályázati eljárásra vonatkozóan további információ szerezhető: 

Dr. Szentgyörgyvölgyi Eszter jogi referensnél a 06-93/340-100/115-ös telefonszámon munkaidőben.
19. Egyéb információ: 

Az ingatlan igény szerint a kiíróval egyeztetett időpontban a helyszínen megtekinthető. Az Önkormányzat fenntartja magának azt a jogot, hogy a pályázati eljárást akár indokolás nélkül is eredménytelenné nyilváníthatja.

Az ingatlan a minimális bérleti díj alatt nem kerül bérbeadásra. 

A pályázati kiírás a Zalakarosi Közös Önkormányzati Hivatal hirdetőtábláján (8749 Zalakaros, Gyógyfürdő tér 1.) és az Önkormányzat honlapján (www.zalakaros.hu) tekinthető meg.
Zalakaros, 2020. augusztus

